nibzard/narodne-novine-full-text-markdown huggingface dataset:
### NN 110/2020 (9.10.2020.), Odluka o izmjenama i dopunama br. 6 Ugovora o koncesiji za financiranje, građenje, upravljanje i održavanje »Jadranske autoceste« – dionica: Dragonja – Pula i Kanfanar – Pazin – Matulji

Vlada Republike Hrvatske

2165

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 78. Zakona o cestama (»Narodne novine«, br. 84/11, 22/13, 54/13, 148/13, 92/14 i 110/19), Vlada Republike Hrvatske je na sjednici održanoj 8. listopada 2020. donijela

ODLUKU

O IZMJENAMA I DOPUNAMA BR. 6 UGOVORA O KONCESIJI ZA FINANCIRANJE, GRAĐENJE, UPRAVLJANJE I ODRŽAVANJE »JADRANSKE AUTOCESTE« – DIONICA: DRAGONJA – PULA I KANFANAR – PAZIN – MATULJI

I.

Republika Hrvatska kao davatelj koncesije i društvo Bina – Istra d.d., Lupoglav, Zrinščak 57, kao Koncesionar sklopit će Ugovor o izmjenama i dopunama br. 6 Ugovora o koncesiji za financiranje, građenje, upravljanje i održavanje »Jadranske autoceste« – dionica Dragonja – Pula i Kanfanar – Pazin – Matulj sklopljenog 25. rujna 1995. i izmijenjenog i dopunjenog 18. rujna 1997., 27. kolovoza 1999., 25. veljače 2003., 25. kolovoza 2008. i 5. listopada 2018. (u daljnjem tekstu: Ugovor br. 6) koji je dostavilo Ministarstvo mora, prometa i infrastrukture aktom, klasa: 400-02/20-01/62, urbroj: 530-06-2-1-20-23, od 28. rujna 2020.

II.

Ugovorom br. 6 trajanje koncesije se mijenja i Izmijenjen i dopunjen i konsolidiran Ugovor o koncesiji, odnosno koncesija ističe najkasnije 18 mjeseci nakon planiranog datuma otplate duga, odnosno ističe najkasnije 15. lipnja 2039.

U slučaju ako Koncesionar u cijelosti ispuni sve svoje obveze prema Financijskim dokumentima na planirani datum otplate duga, odnosno 15. prosinca 2037. ili nakon toga, trajanje Izmijenjenog i dopunjenog i konsolidiranog Ugovora o koncesiji, odnosno koncesije skratit će se i isteći će na datum koji nastupi 90 dana nakon datuma takvog ispunjenja obveza Koncesionara.

III.

Ministar mora, prometa i infrastrukture potpisat će Ugovor br. 6, kao i sve druge ugovore predviđene Ugovorom br. 6 ili potrebne za izvršavanje Ugovora br. 6, uključujući Izravni ugovor o financijskom doprinosu koji je Prilog 20. Izmijenjenog i dopunjenog i konsolidiranog Ugovora o koncesiji i Tripartitni ugovor koji je Prilog 21. Izmijenjenog i dopunjenog i konsolidiranog Ugovora o koncesiji.

IV.

Ugovor br. 6 te Izravni ugovor o financijskom doprinosu i Tripartitni ugovor sklopit će se nakon isteka razdoblja mirovanja od 15 dana od dana objave ove Odluke u »Narodnim novinama«.

V.

Protiv ove Odluke žalba nije dopuštena, ali se može pokrenuti upravni spor podnošenjem tužbe Upravnom sudu u Zagrebu, u roku od 30 dana od dana objave ove Odluke u »Narodnim novinama«.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/364
 Urbroj: 50301-05/20-20-2
 Zagreb, 8. listopada 2020.

Predsjednik
 mr. sc. Andrej Plenković, v. r.
### NN 110/2020 (9.10.2020.), Odluka o uvođenju nužne epidemiološke mjere za područje Karlovačke županije

Stožer civilne zaštite Republike Hrvatske

2166

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 8. listopada 2020. godine, donosi

ODLUKU

O UVOĐENJU NUŽNE EPIDEMIOLOŠKE MJERE ZA PODRUČJE KARLOVAČKE ŽUPANIJE

I.

Na prijedlog Stožera civilne zaštite Karlovačke županije uvodi se nužna epidemiološka mjera zabrane posjeta domovima za starije i nemoćne osobe te ostalim ustanovama socijalne skrbi za područje Karlovačke županije, u trajanju od 30 dana.

II.

Ova Odluka primjenjuje se od 9. listopada 2020. godine.

III.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-170
 Zagreb, 8. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 111/2020 (14.10.2020.), Odluka o privremenom prekidu postupaka i prestanku rada Tajništva Suda časti pri Hrvatskoj gospodarskoj komori

Hrvatska gospodarska komora

2207

Na temelju članka 40. točaka 2. i 7. u vezi s člankom 68. stavkom 1. Statuta Hrvatske gospodarske komore (»Narodne novine«, br. 39/16.), predsjednik Hrvatske gospodarske komore donosi

ODLUKU

O PRIVREMENOM PREKIDU POSTUPAKA I PRESTANKU RADA TAJNIŠTVA SUDA ČASTI PRI HRVATSKOJ GOSPODARSKOJ KOMORI

I. Prekidaju se postupci pred Sudom časti pri Hrvatskoj gospodarskoj komori s danom 15. listopada 2020. godine.

II. Podnesci stranaka neće se zaprimati od dana stupanja na snagu ove odluke.

Ill. Tajništvo Suda časti prestaje s radom 1. prosinca 2020.

IV. Odluka o imenovanju predsjednice Suda časti pri Hrvatskoj gospodarskoj komori, klasa: 023-02/17-02/07, urbroj: 311-05-17-10 od 26. lipnja 2017. (»Narodne novine«, br. 67/17.), Odluka o imenovanju zamjenica predsjednice Suda časti pri Hrvatskoj gospodarskoj komori, klasa: 023-02/19-02/06, urbroj: 311-02-19-04 od 3. lipnja 2019. (»Narodne novine«, br. 67/19.) te Odluka o imenovanju sudaca Suda časti pri Hrvatskoj gospodarskoj komori, klasa: 023-02/19-02/06, urbroj: 311-02-19-03 od 3. lipnja 2019. (»Narodne novine«, br. 74/20.) ostaju na snazi do odluke nadležnog tijela Hrvatske gospodarske komore.

V. Na dan stupanja na snagu ove odluke prestaje važiti Odluka predsjednika Hrvatske gospodarske komore klasa: 023-01/20-01/5, urbroj: 311-02-02-00-20-3 od 25. kolovoza 2020.

VI. Ova Odluka stupa na snagu 1. listopada 2020., a objavit će se u »Narodnim novinama« i na mrežnim stranicama Hrvatske gospodarske komore.

Klasa: 023-01/20-01/5

Urbroj: 311-02-02-00-20-4

Zagreb, 30. rujna 2020.

Predsjednik
 Hrvatske gospodarske komore
 dr. sc. Luka Burilović, v. r.
### NN 111/2020 (14.10.2020.), Odluka o zabrani sakupljanja školjkaša (Bivalvia), puževa (Gastropoda), spužava (Spongia) i bodljikaša (Echinodermata) u Paškom zaljevu

MINISTARSTVO POLJOPRIVREDE

2194

Na temelju članka 12. stavka 5. Zakona o morskom ribarstvu (»Narodne novine«, broj 62/17, 130/17 i 14/19) ministrica poljoprivrede donosi

ODLUKU

O ZABRANI SAKUPLJANJA ŠKOLJKAŠA (Bivalvia), PUŽEVA (Gastropoda), SPUŽAVA (Spongia) I BODLJIKAŠA (Echinodermata)
 U PAŠKOM ZALJEVU

I.

Ovom Odlukom zabranjuje se sakupljanje školjkaša (Bivalvia), puževa (Gastropoda), spužava (Spongia) i bodljikaša (Echinodermata) u razdoblju od 16. listopada 2020. godine do 15. travnja 2021. godine u akvatoriju Paškog zaljeva omeđenog spojnicom Rta Sušac (φ 44° 29,290', λ 15° 2,939') i Rta Sv. Nikola (φ 44° 28,770', λ 15° 2,580').

II.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/20-01/3392
 Urbroj: 525-13/0737-20-1
 Zagreb, 7. listopada 2020.

Ministrica poljoprivrede
 Marija Vučković, v. r.
### NN 111/2020 (14.10.2020.), Odluka o privremenom uređivanju rada i ograničavanju radnog vremena ugostiteljskih objekata i drugih pružatelja ugostiteljskih usluga

STOŽER CIVILNE ZAŠTITE REPUBLIKE HRVATSKE

2206

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 13. listopada 2020. godine, donosi

ODLUKU

O PRIVREMENOM UREĐIVANJU RADA I OGRANIČAVANJU RADNOG VREMENA UGOSTITELJSKIH OBJEKATA I DRUGIH PRUŽATELJA UGOSTITELJSKIH USLUGA

I.

Ovom Odlukom privremeno se, za vrijeme trajanja proglašene epidemije bolesti COVID-19, uređuje rad i ograničava radno vrijeme ugostiteljskih objekata i drugih pružatelja ugostiteljskih usluga.

II.

Pravne ili fizičke osobe koje upravljaju ugostiteljskim objektima, pružatelji ugostiteljskih usluga u domaćinstvu i obiteljska poljoprivredna gospodarstva obvezni su organizirati rad sukladno općim i posebnim preporukama Hrvatskog zavoda za javno zdravstvo koje su objavljene na njihovim mrežnim stranicama te osigurati da se njihovi zaposlenici i gosti pridržavaju utvrđenih epidemioloških mjera.

III.

Ugostiteljski objekti mogu raditi od 6,00 do 24,00 sata.

Radno vrijeme iz stavka 1. ove točke odnosi se i na pružatelje ugostiteljskih usluga u domaćinstvu i obiteljska poljoprivredna gospodarstva, osim za usluge smještaja.

Radno vrijeme propisano stavkom 1. ove točke ne odnosi se na ugostiteljske objekte iz skupina »Hoteli«, »Kampovi« i »Ostali ugostiteljski objekti za smještaj«, osim za ugostiteljske objekte drugih skupina koji rade u njihovom sastavu.

IV.

Na prijedlog županijskog stožera civilne zaštite radno vrijeme ugostiteljskih objekata i drugih pružatelja ugostiteljskih usluga može se, za područje pojedine jedinice lokalne i područne (regionalne) samouprave, dodatno ograničiti.

V.

Ova Odluka primjenjuje se od 14. listopada 2020. godine.

VI.

Odluka o nužnoj mjeri ograničavanja radnog vremena ugostiteljskih objekata iz kategorije »Barovi« (»Narodne novine« broj 92/20, 95/20, 100/20, 104/20 i 110/20) stavlja se izvan snage danom primjene ove Odluke.

VII.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-179
 Zagreb, 13. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 111/2020 (14.10.2020.), Odluka o ograničavanju društvenih okupljanja

STOŽER CIVILNE ZAŠTITE REPUBLIKE HRVATSKE

2204

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 12. listopada 2020. godine, donosi

ODLUKU

O OGRANIČAVANJU DRUŠTVENIH OKUPLJANJA

I.

Ovom Odlukom uvodi se nužna epidemiološka mjera ograničavanja društvenih okupljanja u zatvorenim i na otvorenim prostorima na koja je pozvano ili se očekuje dolazak više od 50 osoba.

II.

Nužna epidemiološka mjera iz točke I. ove Odluke ne odnosi se na:

– profesionalne umjetničke izvedbe i programe

– amaterske kulturno-umjetničke izvedbe i programe

– kino projekcije

– sportska natjecanja

– okupljanja tijekom svadbenih obreda i svadbenih svečanosti

– pogrebe, posljednje ispraćaje i polaganja urni

– vjerske obrede

– izložbe u muzejskim, galerijskim i ostalim izložbenim prostorima.

Način održavanja okupljanja iz stavka 1. ove točke te epidemiološki uvjeti i mjere koje se moraju provoditi na tim okupljanjima utvrđeni su posebnim preporukama i uputama Hrvatskog zavoda za javno zdravstvo.

III.

Organizatori društvenih okupljanja iz točke I. ove Odluke obvezni su, najkasnije 5 dana prije planiranog okupljanja, putem elektroničke pošte županijskog centra 112, zatražiti suglasnost za održavanje okupljanja od nadležnog županijskog stožera civilne zaštite.

Stožer iz stavka 1. ove točke obvezan je, sukladno trenutnoj epidemiološkoj situaciji i procjeni nadležne epidemiološke službe odgovoriti na podneseni zahtjev u roku od 48 sati od zaprimanja zahtjeva za suglasnost.

IV.

Društvena okupljanja za koja se odbije tražena suglasnost ili društvena okupljanja za koja je, na temelju ove Odluke, trebala biti zatražena suglasnost, a nije zatražena, ne smiju se održati.

V.

Na prijedlog županijskog stožera civilne zaštite ograničavanje društvenih okupljanja za područje pojedine jedinice lokalne i područne (regionalne) samouprave može se urediti na drugačiji način od propisanog ovom Odlukom.

VI.

Ova Odluka primjenjuje se od 13. listopada 2020. godine.

VII.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-177
 Zagreb, 12. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 111/2020 (14.10.2020.), Odluka o izmjeni i dopuni Odluke o uvođenju nužnih epidemioloških mjera za područje Krapinsko-zagorske županije

STOŽER CIVILNE ZAŠTITE REPUBLIKE HRVATSKE

2202

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 10. listopada 2020. godine, donosi

ODLUKU

O IZMJENI I DOPUNI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE KRAPINSKO-ZAGORSKE ŽUPANIJE

I.

Na prijedlog Stožera civilne zaštite Krapinsko-zagorske županije u Odluci o uvođenju nužnih epidemioloških mjera za područje Krapinsko-zagorske županije (»Narodne novine« broj 106/20) u točki I. iza riječi: »područje Krapinsko-zagorske županije« briše se zarez i riječi: »u trajanju od 15 dana«.

II.

Iza točke IV. dodaje se točka IV.a koja glasi:

»IV.a

Ova Odluka primjenjuje se do 31. listopada 2020. godine.«

III.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-175

Zagreb, 10. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 111/2020 (14.10.2020.), Odluka o izmjenama i dopuni Odluke o uvođenju nužnih epidemioloških mjera za područje Vukovarsko-srijemske županije

STOŽER CIVILNE ZAŠTITE REPUBLIKE HRVATSKE

2199

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 9. listopada 2020. godine, donosi

ODLUKU

O IZMJENAMA I DOPUNI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE VUKOVARSKO-SRIJEMSKE ŽUPANIJE

I.

Na prijedlog Stožera civilne zaštite Vukovarsko-srijemske županije u Odluci o uvođenju nužnih epidemioloških mjera za područje Vukovarsko-srijemske županije (»Narodne novine« broj: 106/20) u točki I. iza riječi: »područje Vukovarsko-srijemske županije« briše se zarez i riječi: »u trajanju od 14 dana«.

II.

U točki II. stavku 1. podstavak 8. mijenja se i glasi:

»zabrana posjeta i izlazaka korisnika iz domova za starije i nemoćne«

Stavak 3. briše se.

III.

Iza točke IV. dodaje se točka IV.a koja glasi:

»IV.a

Ova odluka primjenjuje se do 24. listopada 2020. godine.«

IV.

Ova Odluka primjenjuje se od 11. listopada 2020. godine.

V.

Ova Odluka stupa na snagu danom objave i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-172

Zagreb, 9. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 111/2020 (14.10.2020.), Odluka o izmjenama Odluke o nužnim mjerama za organizaciju okupljanja na kojima je prisutno više od sto sudionika za vrijeme trajanja proglašene epidemije bolesti COVID-19

STOŽER CIVILNE ZAŠTITE REPUBLIKE HRVATSKE

2205

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 12. listopada 2020. godine, donosi

ODLUKU

O IZMJENAMA ODLUKE O NUŽNIM MJERAMA ZA ORGANIZACIJU OKUPLJANJA NA KOJIMA JE PRISUTNO VIŠE OD STO SUDIONIKA ZA VRIJEME TRAJANJA PROGLAŠENE EPIDEMIJE BOLESTI COVID-19

I.

U Odluci o nužnim mjerama za organizaciju okupljanja na kojima je prisutno više od sto sudionika za vrijeme trajanja proglašene epidemije bolesti COVID-19 (»Narodne novine« broj: 80/20) u nazivu Odluke riječi »sto sudionika« zamjenjuju se s riječima: »pedeset sudionika«.

II.

U točki I. riječi: »sto sudionika« zamjenjuju se s riječima: »pedeset sudionika«.

III.

Ova Odluka primjenjuje se od 13. listopada 2020. godine.

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-178
 Zagreb, 12. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 111/2020 (14.10.2020.), Odluka o izmjenama Odluke o uvođenju nužnih epidemioloških mjera za područje Virovitičko-podravske županije

STOŽER CIVILNE ZAŠTITE REPUBLIKE HRVATSKE

2200

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 9. listopada 2020. godine, donosi

ODLUKU

O IZMJENAMA ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE VIROVITIČKO-PODRAVSKE ŽUPANIJE

I.

Na prijedlog Stožera civilne zaštite Virovitičko-podravske županije u Odluci o uvođenju nužnih epidemioloških mjera za područje Virovitičko-podravske županije (»Narodne novine« broj 102/20 i 106/20) u točki II. podstavak 2. briše se.

Dosadašnji podstavak 3. koji postaje podstavak 2. mijenja se i glasi: »na ostalim privatnim svečanostima, proslavama i događanjima (krstitke, proslave rođendana, karmine i dr.) može biti prisutno najviše 20 osoba«

Dosadašnji podstavci 4., 5. 6. i 7. postaju podstavci 3., 4., 5. i 6.

II.

Točka IV.a mijenja se i glasi:

»IV.a

»Ova Odluka primjenjuje se do 25. listopada 2020. godine.«

III.

Ova Odluka primjenjuje se od 12. listopada 2020. godine.

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-173

Zagreb, 9. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 111/2020 (14.10.2020.), Odluka o uvođenju nužnih epidemioloških mjera za područje Osječko-baranjske županije

STOŽER CIVILNE ZAŠTITE REPUBLIKE HRVATSKE

2201

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 9. listopada 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE OSJEČKO-BARANJSKE ŽUPANIJE

I.

Na prijedlog Stožera civilne zaštite Osječko-baranjske županije uvode se nužne epidemiološke mjere za područje Osječko-baranjske županije.

II.

Nužne epidemiološke mjere iz točke I. ove Odluke su:

– zabrana posjeta korisnicima domova za starije i nemoćne osobe, osim u iznimnim slučajevima kada je ravnatelj ili druga ovlaštena osoba obvezan napraviti procjenu rizika

– provođenje stroge kontrole prilikom ulaska i izlaska iz domova za starije i nemoćne osobe

– prijem novih korisnika u domove za starije i nemoćne osobe sukladno uputama županijske epidemiološke službe.

III.

Zadužuju se stožeri jedinica lokalne samouprave za pojačani nadzor pridržavanja propisanih epidemioloških mjera.

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-174
 Zagreb, 9. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 112/2020 (15.10.2020.), Odluka o izmjenama i dopuni Odluke o uvođenju nužnih epidemioloških mjera za područje Šibensko-kninske županije

Stožer civilne zaštite Republike Hrvatske

2211

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 14. listopada 2020. godine, donosi

ODLUKU

O IZMJENAMA I DOPUNI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE ŠIBENSKO-KNINSKE ŽUPANIJE

I.

Na prijedlog Stožera civilne zaštite Šibensko-kninske županije u Odluci o uvođenju nužnih epidemioloških mjera za područje Šibensko-kninske županije (»Narodne novine« broj 107/20) u točki II. stavku 1. podstavku 1. iza riječi: »50 osoba« briše se zarez i riječi: »a mogu trajati najdulje do 02,00 sata«.

Iza podstavka 6. dodaje se podstavak 7. koji glasi:

» – organizatori svih društvenih okupljanja na koja je pozvano ili se očekuje više od 20, a manje od 50 osoba obvezni su stožeru jedinice lokalne samouprave na čijem području se održava takvo društveno okupljanje dostaviti obavijest o okupljanju i voditi pisanu evidenciju sudionika«

Iza stavka 2. dodaju se stavci 3. 4. koji glase:

»Obavijest iz stavka 1. podstavka 7. ove točke obvezno sadrži:

– mjesto i očekivano vrijeme okupljanja

– broj očekivanih sudionika

– planirane epidemiološke mjere

– kontakt podatke organizatora.

Obveze iz stavka 1. podstavka 7. ove točke ne odnose se na:

– profesionalne umjetničke izvedbe i programe

– amaterske kulturno-umjetničke izvedbe i programe

– kino projekcije,

– sportska natjecanja

– okupljanja tijekom svadbenih obreda i svadbenih svečanosti

– pogrebe, posljednje ispraćaje i polaganja urni

– vjerske obrede

– izložbe u muzejskim, galerijskim i ostalim izložbenim prostorima.«

II.

Točka IV. briše se.

III.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-180

Zagreb, 14. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 112/2020 (15.10.2020.), Odluka o izmjeni Odluke o uvođenju nužnih epidemioloških mjera za područje Međimurske županije

STOŽER CIVILNE ZAŠTITE REPUBLIKE HRVATSKE

2212

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 14. listopada 2020. godine, donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE MEĐIMURSKE ŽUPANIJE

I.

U Odluci o uvođenju nužnih epidemioloških mjera za područje Međimurske županije (»Narodne novine« broj 111/20) u točki II. podstavku 3. iza riječi: »osoba« briše se zarez i riječi: »a mogu trajati najdulje do 2,00 sata«.

U podstavku 4. iza riječi: »svadbenih svečanosti« briše se zarez i riječi: »kada mogu raditi do 2,00 sata«.

II.

Ova Odluka objavit će se u »Narodnim novinama«, a stupa na snagu 16. listopada 2020. godine.

Klasa: 810-06/20-01/7

Urbroj: 511-01-300-20-181

Zagreb, 14. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 112/2020 (15.10.2020.), Odluka o izmjeni Odluke o uvođenju nužnih epidemioloških mjera za područje Ličko-senjske županije

STOŽER CIVILNE ZAŠTITE REPUBLIKE HRVATSKE

2214

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 14. listopada 2020. godine, donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE
 LIČKO-SENJSKE ŽUPANIJE

I.

Na prijedlog Stožera civilne zaštite Ličko-senjske županije u Odluci o uvođenju nužnih epidemioloških mjera za područje Ličko-senjske županije (»Narodne novine« broj 104/20, 107/20 i 108/20) točka IV.a briše se.

II.

Ova Odluka objavit će se u »Narodnim novinama«, a stupa na snagu 16. listopada 2020. godine.

Klasa: 810-06/20-01/7

Urbroj: 511-01-300-20-183

Zagreb, 14. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 112/2020 (15.10.2020.), Odluka o izmjeni Odluke o privremenoj zabrani prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

2213

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 14. listopada 2020. godine, donosi

ODLUKU

O IZMJENI ODLUKE O PRIVREMENOJ ZABRANI PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani prelaska preko graničnih prijelaza Republike Hrvatske (»Narodne novine« broj 74/20, 80/20, 81/20, 90/20, 92/20, 98/20, 102/20 i 106/20) točka V. mijenja se i glasi:

»Ova Odluka primjenjuje se do 2. studenoga 2020. godine.«

II.

Ova Odluka objavit će se u »Narodnim novinama«, a stupa na snagu 16. listopada 2020. godine.

Klasa: 810-06/20-01/7

Urbroj: 511-01-300-20-182

Zagreb, 14. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 113/2020 (16.10.2020.), Odluka o imenovanju zamjenice županijskog državnog odvjetnika u Županijskom državnom odvjetništvu u Zagrebu

DRŽAVNOODVJETNIČKO VIJEĆE

2233

ODLUKA

Državnoodvjetničko vijeće na temelju članka 57. Zakona o Državnoodvjetničkom vijeću (»Narodne novine« broj 67/2018, 126/19) na 30. sjednici održanoj 12. listopada 2020.,

odlučilo je

I. JELENA NOVOSEL REŽIĆ, zamjenica općinskog državnog odvjetnika u Općinskom državnom odvjetništvu u Zagrebu imenuje se za zamjenicu županijskog državnog odvjetnika u Županijskom državnom odvjetništvu u Zagrebu.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-2/2020
 Zagreb, 12. listopada 2020.

Predsjednik
 Državnoodvjetničkog vijeća
 Darko Klier, v. r.
### NN 113/2020 (16.10.2020.), Odluka o imenovanju županijske državne odvjetnice u Županijskom državnom odvjetništvu u Šibeniku

DRŽAVNOODVJETNIČKO VIJEĆE

2232

ODLUKA

Državnoodvjetničko vijeće na temelju članka 41. stavka 1. u vezi s člankom 69. stavkom 2. Zakona o Državnoodvjetničkom vijeću (»Narodne novine« broj 67/2018 i 126/19) na 30. sjednici održanoj 12. listopada 2020., jednoglasno

odlučilo je

I. SANDA PAVLOVIĆ LUČIĆ, zamjenica županijskog državnog odvjetnika u Županijskom državnom odvjetništvu u Šibeniku, imenuje se za županijsku državnu odvjetnicu u Županijskom državnom odvjetništvu u Šibeniku, na vrijeme od četiri godine.

II. Imenovana županijska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-24/20
 Zagreb, 12. listopada 2020.

Predsjednik
 Državnoodvjetničkog vijeća
 Darko Klier, v. r.
### NN 113/2020 (16.10.2020.), Odluka o razrješenju dužnosti zamjenika županijskog državnog odvjetnika u Županijskom državnom odvjetništvu u Sisku

DRŽAVNOODVJETNIČKO VIJEĆE

2230

ODLUKA

Državnoodvjetničko vijeće na temelju članka 41. u vezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za razrješenje Stipe Vrdoljaka, na 29. sjednici održanoj 7. listopada 2020.,

odlučilo je

STIPE VRDOLJAK razrješava se dužnosti zamjenika županijskog državnog odvjetnika u Županijskom državnom odvjetništvu u Sisku s danom 31. ožujka 2021.

Broj: DOVO-39/2020
 Zagreb, 7. listopada 2020.

Predsjednik
 Državnoodvjetničkog vijeća
 Darko Klier, v. r.
### NN 113/2020 (16.10.2020.), Odluka o razrješenju dužnosti zamjenice županijskog državnog odvjetnika u Županijskom državnom odvjetništvu u Zagrebu

Državnoodvjetničko vijeće

2229

ODLUKA

Državnoodvjetničko vijeće na temelju članka 41. u vezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za razrješenje Mirele Alerić Puklin, na 29. sjednici održanoj 7. listopada 2020.,

odlučilo je

MIRELA ALERIĆ PUKLIN razrješava se dužnosti zamjenice županijskog državnog odvjetnika u Županijskom državnom odvjetništvu u Zagrebu s danom 5. studenoga 2020.

Broj: DOVO-43/2020
 Zagreb, 7. listopada 2020.,

Predsjednik
 Državnoodvjetničkog vijeća
 Darko Klier, v .r.
### NN 113/2020 (16.10.2020.), Odluka o razrješenju dužnosti zamjenice županijskog državnog odvjetnika u Županijskom državnom odvjetništvu u Varaždinu

DRŽAVNOODVJETNIČKO VIJEĆE

2231

ODLUKA

Državnoodvjetničko vijeće na temelju članka 41. u vezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za razrješenje Mirjane Bogdanović Kamber, na 30. sjednici održanoj 12. listopada 2020.,

odlučilo je

MIRJANA BOGDANOVIĆ KAMBER razrješava se dužnosti zamjenice županijskog državnog odvjetnika u Županijskom državnom odvjetništvu u Varaždinu s danom 31. prosinca 2020.

Broj: DOVO-44/2020
 Zagreb, 12. listopada 2020.

Predsjednik
 Državnoodvjetničkog vijeća
 Darko Klier, v. r.
### NN 113/2020 (16.10.2020.), Odluka o imenovanju predsjednice i članova Komisije za odnose s vjerskim zajednicama

VLADA REPUBLIKE HRVATSKE

2225

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 2. Uredbe o osnivanju Komisije za odnose s vjerskim zajednicama i Ureda Komisije za odnose s vjerskim zajednicama (»Narodne novine«, br. 126/13 i 145/13), Vlada Republike Hrvatske je na sjednici održanoj 14. listopada 2020. donijela

ODLUKU

O IMENOVANJU PREDSJEDNICE I ČLANOVA KOMISIJE ZA ODNOSE S VJERSKIM ZAJEDNICAMA

I.

Imenuje se dr. sc. NINA OBULJEN KORŽINEK, ministrica kulture i medija, predsjednicom Komisije za odnose s vjerskim zajednicama.

II.

Za članove Komisije za odnose s vjerskim zajednicama, imenuju se:

– dr. sc. ZDRAVKO MARIĆ, potpredsjednik Vlade Republike Hrvatske i ministar financija

– dr. sc. GORDAN GRLIĆ RADMAN, ministar vanjskih i europskih poslova

– dr. sc. IVAN MALENICA, ministar pravosuđa i uprave

– JOSIP ALADROVIĆ, ministar rada, mirovinskoga sustava, obitelji i socijalne politike

– dr. sc. RADOVAN FUCHS, ministar znanosti i obrazovanja.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/374

Urbroj: 50301-15/07-20-01

Zagreb, 14. listopada 2020.

Predsjednik
 mr. sc. Andrej Plenković, v. r.
### NN 113/2020 (16.10.2020.), Odluka o dodjeli odlikovanja Reda hrvatskog pletera Renatu (Franjo) Smesu – posmrtno, Anđelku (Stjepan) Cerovcu i Ivanu (Paško) Jozinoviću

PREDSJEDNIK REPUBLIKE HRVATSKE

2221

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuju se:

1. RENATO (Franjo) SMES – posmrtno

2. ANĐELKO (Stjepan) CEROVEC

3. IVAN (Paško) JOZINOVIĆ.

Klasa: 060-03/20-17/08
 Urbroj: 71-03-01/3-20-01
 Zagreb, 7. rujna 2020.

Predsjednik
 Republike Hrvatske
 Zoran Milanović, v. r.
### NN 113/2020 (16.10.2020.), Odluka o dodjeli odlikovanja Reda bana Jelačića general-bojniku Gordanu (Šime) Čačiću – posmrtno

PREDSJEDNIK REPUBLIKE HRVATSKE

2218

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 14. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Redom bana Jelačića, za iznimno uspješno zapovijedanje postrojbama Oružanih snaga Republike Hrvatske i osobite vojne zasluge u njihovu ustroju i razvitku, odlikuje se

general-bojnik GORDAN (Šime) ČAČIĆ – posmrtno.

Klasa: 060-03/20-10/01

Urbroj: 71-03-01/3-20-01

Zagreb, 7. rujna 2020.

Predsjednik
 Republike Hrvatske
 Zoran Milanović, v. r.
### NN 113/2020 (16.10.2020.), Rješenje o dodjeli naziva »Referentni centar Ministarstva zdravstva za neuroanesteziju neurokirurških bolesnika i multimodalno liječenje boli« Klinici za anesteziologiju, reanimatologiju i intenzivno liječenje Kliničkog bolničkog centra Zagreb

MINISTARSTVO ZDRAVSTVA

2228

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/88) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za anesteziologiju, reanimatologiju i intenzivno liječenje Kliničkog bolničkog centra Zagreb, dodjeljuje se naziv »Referentni centar Ministarstva zdravstva za neuroanesteziju neurokirurških bolesnika i multimodalno liječenje boli« na vrijeme od pet godina.

2. Klinika za anesteziologiju, reanimatologiju i intenzivno liječenje Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za neuroanesteziju neurokirurških bolesnika i multimodalno liječenje boli«.

3. »Referentni centar Ministarstva zdravstva za neuroanesteziju neurokirurških bolesnika i multimodalno liječenje boli« Klinike za anesteziologiju, reanimatologiju i intenzivno liječenje Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/37
 Urbroj: 534-04-2-1/5-20-17
 Zagreb, 30. rujna 2020.

Ministar
 izv. prof. dr. sc. Vili Beroš, dr. med., v. r.
### NN 113/2020 (16.10.2020.), Odluka o dodjeli odlikovanja Spomenica domovinske zahvalnosti Mirjani (Veljko) Abramović

PREDSJEDNIK REPUBLIKE HRVATSKE

2223

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 23. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Spomenicom domovinske zahvalnosti, za časnu i uzornu službu, odlikuje se

MIRJANA (Veljko) ABRAMOVIĆ.

Klasa: 060-03/20-19/03
 Urbroj: 71-03-01-01/3-20-01
 Zagreb, 28. rujna 2020.

Predsjednik
 Republike Hrvatske
 Zoran Milanović, v. r.
### NN 113/2020 (16.10.2020.), Odluka o dodjeli odlikovanja Reda kneza Domagoja s ogrlicom umirovljenom bojniku Siniši (Jure) Ratkoviću – posmrtno

PREDSJEDNIK REPUBLIKE HRVATSKE

2217

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 12. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Redom kneza Domagoja s ogrlicom, za pokazanu osvjedočenu hrabrost i junaštvo u Domovinskom ratu, odlikuje se

umirovljeni bojnik SINIŠA (Jure) RATKOVIĆ – posmrtno.

Klasa: 060-03/20-08/01
 Urbroj: 71-03-01/3-20-01
 Zagreb, 7. rujna 2020.

Predsjednik
 Republike Hrvatske
 Zoran Milanović, v. r.
### NN 113/2020 (16.10.2020.), Rješenje o verifikaciji i dodjeli naziva »Referentni centar Ministarstva zdravstva za liječenje matičnim stanicama« Klinici za unutarnje bolesti Kliničkog bolničkog centra Zagreb

MINISTARSTVO ZDRAVSTVA

2227

Ministarstvo zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18, 125/19) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za unutarnje bolesti Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za liječenje matičnim stanicama« na vrijeme od pet godina.

2. Klinika za unutarnje bolesti Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za liječenje matičnim stanicama«.

3. »Referentni centar Ministarstva zdravstva za liječenje matičnim stanicama« Klinike za unutarnje bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/19-01/20
 Urbroj: 534-04-2-1/5-20-11
 Zagreb, 25. rujna 2020.

Ministar
 izv. prof. dr. sc. Vili Beroš, dr. med., v. r.
### NN 113/2020 (16.10.2020.), Odluka o dodjeli odlikovanja Reda bana Jelačića Stjepanu (Andrija) Šircu - posmrtno

PREDSJEDNIK REPUBLIKE HRVATSKE

2219

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 14. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Redom bana Jelačića, za iznimno uspješno zapovijedanje postrojbama Oružanih snaga Republike Hrvatske te za osobite vojne zasluge u njihovom ustroju, odlikuje se

STJEPAN (Andrija) ŠIRAC – posmrtno.

Klasa: 060-03/20-10/02
 Urbroj: 71-03-01/3-20-01
 Zagreb, 29. rujna 2020.

Predsjednik
 Republike Hrvatske
 Zoran Milanović, v. r.
### NN 113/2020 (16.10.2020.), Odluka o dodjeli odlikovanja Reda hrvatskog trolista Žarku (Ivan) Peši - posmrtno

PREDSJEDNIK REPUBLIKE HRVATSKE

2220

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuje se

ŽARKO (Ivan) PEŠA – posmrtno.

Klasa: 060-03/20-16/02
 Urbroj: 71-03-01/3-20-01
 Zagreb, 7. listopada 2020.

Predsjednik
 Republike Hrvatske
 Zoran Milanović, v. r.
### NN 113/2020 (16.10.2020.), Odluka o uvođenju nužnih epidemioloških mjera za područje Varaždinske županije

STOŽER CIVILNE ZAŠTITE REPUBLIKE HRVATSKE

2236

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 15. listopada 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE VARAŽDINSKE ŽUPANIJE

I.

Na prijedlog Stožera civilne zaštite Varaždinske županije uvode se nužne epidemiološke mjere za područje Varaždinske županije.

II.

Nužne epidemiološke mjere iz točke I. ove Odluke su:

– organizatori javnih događanja, priredbi, manifestacija i ostalih društvenih okupljanja obvezni su osigurati njihovo održavanje uz pridržavanje svih općih i posebnih preporuka Hrvatskog zavoda za javno zdravstvo

– na svadbenim obredima i svečanostima može biti prisutno najviše 50 osoba

– na ostalim privatnim događanjima i svečanostima može biti prisutno najviše 20 osoba

– preporuka umirovljenicima da ne odlaze na organizirana putovanja te da ne sudjeluju na organiziranim okupljanjima većeg broja osoba

– zabranjuju se izlasci korisnika domova za starije i nemoćne osobe izvan prostora objekata i dvorišta domova za starije i nemoćne osobe, izuzev ako je izlazak uvjetovan medicinskim razlozima

– posjeti pokretnim korisnicima domova za starije i nemoćne osobe dopušteni su isključivo u dvorištu objekata, a mogu trajati najviše 30 minuta

– posjeti nepokretnim korisnicima domova za starije i nemoćne osobe dopušteni su u zatvorenim prostorima domova za starije i nemoćne osobe, mogu trajati najviše 15 minuta, a istovremeno u posjetu korisniku može biti samo jedna osoba.

Posjeti iz stavka 1. podstavaka 6. i 7. ove točke dopušteni su sukladno planu kojeg utvrdi ravnatelj ili osoba koju on ovlasti, uz uvjet da posjetitelji nemaju povišenu temperaturu, da obvezno koriste maske za lice ili medicinske maske i zaštitne rukavice te ne dolaze u neposredan međusobni kontakt i kontakt s drugim korisnicima.

III.

Zadužuje se stožeri jedinica lokalne samouprave za pojačani nadzor propisanih epidemioloških mjera.

IV.

Stupanjem na snagu ove Odluke stavlja se izvan snage Odluka o uvođenju nužne epidemiološke mjere ograničenja svadbenih svečanosti za područje Varaždinske županije (»Narodne novine« broj 98/20 i 106/20).

V.

Ova Odluka objavit će se u »Narodnim novinama«, a stupa na snagu 17. listopada 2020. godine.

Klasa: 810-06/20-01/7
 Urbroj: 511-01-300-20-186
 Zagreb, 15. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 113/2020 (16.10.2020.), Odluka o iznimnoj obustavi nužne mjere obveznog korištenja maski za lice ili medicinskih maski za goste u ugostiteljskim objektima na području Istarske županije

Stožer civilne zaštite Republike Hrvatske

2234

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 15. listopada 2020. godine, donosi

ODLUKU

O IZNIMNOJ OBUSTAVI NUŽNE MJERE OBVEZNOG KORIŠTENJA MASKI ZA LICE ILI MEDICINSKIH MASKI ZA GOSTE U UGOSTITELJSKIM OBJEKTIMA NA PODRUČJU ISTARSKE ŽUPANIJE

I.

Ovom Odlukom se, na prijedlog Stožera civilne zaštite Istarske županije, a sukladno epidemiološkoj situaciji na području Istarske županije, privremeno obustavlja primjena nužne mjere obveznog korištenja maski za lice ili medicinskih maski za goste u ugostiteljskim objektima na području Istarske županije.

II.

Privremena obustava nužne mjere iz točke I. ove Odluke ne odnosi se na goste ugostiteljskih objekata u tržnim centrima.

III.

Privremena obustava nužne mjere iz točke I. ove Odluke traje 15 dana od dana stupanja na snagu ove Odluke.

IV.

Ova Odluka objavit će se u »Narodnim novinama«, a stupa na snagu 17. listopada 2020. godine.

Klasa: 810-06/20-01/7
 Urbroj: 511-01-300-20-184
 Zagreb, 15. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 113/2020 (16.10.2020.), Odluka o izmjenama Odluke o nužnim mjerama za organizaciju okupljanja na kojima je prisutno više od pedeset sudionika za vrijeme trajanja proglašene epidemije bolesti COVID-19

STOŽER CIVILNE ZAŠTITE REPUBLIKE HRVATSKE

2235

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 15. listopada 2020. godine, donosi

ODLUKU

O IZMJENAMA ODLUKE O NUŽNIM MJERAMA ZA ORGANIZACIJU OKUPLJANJA NA KOJIMA JE PRISUTNO VIŠE OD PEDESET SUDIONIKA ZA VRIJEME TRAJANJA PROGLAŠENE EPIDEMIJE BOLESTI COVID-19

I.

U Odluci o nužnim mjerama za organizaciju okupljanja na kojima je prisutno više od pedeset sudionika za vrijeme trajanja proglašene epidemije bolesti COVID-19 (»Narodne novine« broj: 80/20 i 111/20) u točki II. stavku 1. riječi »sto sudionika« zamjenjuju se s riječima: »pedeset sudionika«.

II.

U točki III. stavku 1. riječi: »sto sudionika« zamjenjuju se s riječima: »pedeset sudionika«.

III.

Ova Odluka objavit će se u »Narodnim novinama«, a stupa na snagu 17. listopada 2020. godine

Klasa: 810-06/20-01/7
 Urbroj: 511-01-300-20-185
 Zagreb, 15. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 114/2020 (19.10.2020.), Odluka o dopuni Odluke o uvođenju nužnih epidemioloških mjera za područje Primorsko-goranske županije

Stožer civilne zaštite Republike Hrvatske

2242

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 19. listopada 2020. godine, donosi

ODLUKU

O DOPUNI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE PRIMORSKO-GORANSKE ŽUPANIJE

I.

Na prijedlog Stožera civilne zaštite Primorsko-goranske županije u Odluci o uvođenju nužnih epidemioloških mjera za područje Primorsko-goranske županije (»Narodne novine« broj 108/20) u točki II. stavku 1. dodaju se podstavci 8. i 9. koji glase:

» – zabranjuju se posjeti korisnicima domova za starije i nemoćne osobe osim u iznimnim slučajevima, kada su prema procjeni uprave doma neophodne i kada se mogu organizirati uz pridržavanje svih epidemioloških mjera i preporuka Hrvatskog zavoda za javno zdravstvo, a posjetitelji prije posjeta predoče potpisanu izjavu o negativnim epidemiološkim i kliničkim pokazateljima izloženosti bolesti koje mogu upućivati na zaraženost i negativan test na SARS-CoV-2 ne stariji od 72 sata ili nalaz koji potvrđuje da su preboljeli COVID-19

– zabranjuju se izlasci korisnika domova za starije i nemoćne osobe izvan prostora objekta i dvorišta domova za starije i nemoćne osobe, izuzev ako je izlazak uvjetovan medicinskim ili drugim opravdanim razlozima.«

II.

Ova Odluka objavit će se u »Narodnim novinama«, a stupa na snagu 20. listopada 2020. godine.

Klasa: 810-06/20-01/7

Urbroj: 511-01-300-20-190

Zagreb, 19. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.